*Projekts*

LATVIJAS REPUBLIKAS MINISTRU KABINETS

2018. gada jūnijā Rīkojums Nr.

Rīgā (prot. Nr. . §)

**Par civilā eksperta dalību Eiropas Drošības un sadarbības organizācijas Speciālajā novērošanas misijā Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilā eksperta Māra Bružas (personas kods – IEROBEŽOTAS PIEEJAMĪBAS INFORMĀCIJA) (turpmāk – civilais eksperts) nosūtīšanu dalībai Eiropas Drošības un sadarbības organizācijas Speciālajā novērošanas misijā Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu noteikt, ka civilā eksperta dalības laiks starptautiskajā misijā ir no 2018. gada 5. jūlija līdz 2019. gada 31. martam.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajam ekspertam netiek izmaksāta noteikumu 15. punktā minētā piemaksa;

3.2. saskaņā ar noteikumu 14. punktu civilajam ekspertam netiek segti citi noteikumu 16. un 17. punktā minētie izdevumi, izņemot šā rīkojuma 4. punktā minētos izdevumus.

4. Saskaņā ar noteikumu 16.2. apakšpunktu paredzēt, ka civilajam ekspertam sedz veselības apdrošināšanas izdevumus 1141 *euro* apmērā.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 755 *euro* apmērā šā rīkojuma 4. punktā minēto izdevumu segšanai.

6.  Finanšu ministrijai precizēt un palielināt Ārlietu ministrijas bāzes izdevumus 2019.gadam programmā 97.00.00 “Nozaru vadība un politikas plānošana” 386 euro apmērā civilā eksperta darbības nodrošināšanai no 2019.gada 1.janvāra.

7. Ar šī Ministru kabineta rīkojuma stāšanos spēkā spēku zaudē 2018. gada 25. aprīļa Ministru kabineta rīkojums Nr. 197 (prot. Nr. 21 40.  §).

Ministru prezidents M.Kučinskis

Ārlietu ministrs E.Rinkēvičs

Vīza: valsts sekretāra p.i. N.Penke

L.Krūmiņa

67016377, linda.krumina@mfa.gov.lv